***Yang Mulia* Tunku Intan binti Tunku Abdul Hamid** atau lebih dikenali sebagai **Dayangku Intan** (lahir 29 April 1966) merupakan seorang penyanyi dan ahli politik Malaysia. Dari kerjaya muziknya sekitar era 1980-an beliau terkenal dengan lagu 80-an "Semakin Rindu Semakin Sayang" kemudian pada 90-an "Berpaut Di Dahan Cinta", "Senandung Hari Raya Untukmu" dan dengan gandingannya bersama Jay Jay menerusi lagu "Kita Insan Biasa". Pada pilihan raya umum Malaysia 2013, beliau bertanding di parlimen Pengerang mewakili PKR.
 Selepas Pakatan Rakyat dibubarkan pada 2015 beliau undur diri dari politik dan keluar dari PKR pada tahun 2018. Walau bagaimanapun, beliau telah menyertai Parti Islam Se-Malaysia sejak tahun 2023.

Biografi
--------

Bapanya *Yang Mulia* Tunku Haji Sir Abdul Hamid Halim Shah III bin Tunku Tan Sri Haji Sir Ismail Hamid Halim Shah I ialah anak kepada Yang Berhormat Mulia Tunku Tan Sri Haji Sir Ismail Hamid Halim Shah I bin Almarhum Tunku Haji Sir Yahayar Hamid Halim Shah I berasal dari keluarga Di Raja Kedah beliau menjadi Menteri Besar Kedah ke-2. Dayangku Intan ialah anak kedua dalam empat adik beradik. Di lahirkan dan di besarkan di Kampung Pandan, Kuala Lumpur. Perkahwinannya dengan Rosman Yahil berasal dari Johor. Dayangku Intan ibu kepada seramai 4 orang cahaya mata.

Semasa kecil, beliau bersekolah rendah di Sekolah Jenis Kebangsaan (C) Tsun Jin merupakan sebuah Sekolah Jenis Kebangsaan Cina yang terletak di Jalan Perwira, Kg. Pandan. Kemudian, beliau meneruskan pengajian persekolahan menengahnya di Sekolah Menengah Kebangsaan Confucian (Cf). Selain dari bahasa Melayu dan bahasa Inggeris beliau juga fasih dalam bahasa Mandarin dan bahasa Kantonis.

Kerjaya muzik
-------------

Dayangku Intan merupakan salah seorang penyanyi wanita yang begitu popular pada separuh dekad akhir 80an. Terkenal dengan rangkaian lagu-lagu hits solo dan duet yang menjuarai carta radio-radio RTM malah pada tahun 1985, jualan albumnya antara terlaris di pasaran.

Keupayaan vokal serak basah Dayangku Intan dalam menyampaikan lagu-lagu berentak slow rock dan pop rock amat dipuji dan disifatkan lain daripada lain. Ketika itu nama Dayangku Intan sebaris dengan artis-artis wanita hebat yang lain seperti Francissca Peter, Sheila Majid, Ramlah Ram, Azlina Aziz, Rohana Jalil dan Zaiton Sameon. Beliau juga terkenal dengan lagu- lagu duet bersama penyanyi lelaki popular seperti Jay Jay dan Zainal Abidin.

Beliau juga merupakan orang yang bertanggungjawab memperkenalkan bakat aktres tersohor negara yang digelar primadona filem Melayu Erra Fazira sebelum bergelar ratu cantik dan pelakon. Bakat nyanyian Erra juga dikesan oleh Dayangku Intan yang sering membawa Erra ke pertunjukan pentas. Biarpun bermula sebagai pelakon, impian Erra menjadi penyanyi tercapai apabila menyertai syarikat rakaman Polygram bersama-sama Dayangku Intan.

Pada tahun 2020 Dayangku Intan bernaung di bawah Senikita Studio hingga 2023.

Dayangku Intan - Semakin Rindu Semakin Sayang "Taniah Untuk Dayangku Intan daripada Omry Musical Record Industries SDN. BHD."
Dayangku Intan - Suara Hati "Jualan (kaset) Melebihi 25,000 unit - WEA"

Kerjaya politik
---------------

Dayangku Intan aktif dan sering mengajur program-program belia dalam bidang seni.

Pada Mac 2013, Dayangku Intan menganjur sebuah aturcara Seni Kita di Taman TAR, Ampang. Pertubuhan Seni Kita ini ialah untuk beri manfaat kepada rakyat terutama sekali kepada belia yang minat bidang seni untuk mempamerkan bakat-bakat mereka kepada masyarakat. Beliau pernah memegang jawatan Pengerusi Biro Bakti Pertiwi, Persatuan Bekas Polis Malaysia dan bekas Ketua Biro Kebudayaan dan Kesenian (Majlis Pimpinan Wanita Keadilan).

Calon PKR untuk Parlimen Pengerang, Johor pada PRU-13. Selepas Pakatan Rakyat dibubarkan pada 2015 beliau undur diri dari politik kemudian keluar dari PKR pada tahun 2018.

Saluran YouTube
---------------

Pada 2020 saluran YouTube DayangkuIntanTV aktif mengeluarkan YouTube video bersiri siniar Suara Hati Dayangku Intan dan YouTube video bersiri masak-masak Cakap-Cakap Makan-Makan bersama Dayangku Intan. saluran YouTube @DayangkuIntanTV bernaung di bawah Senikita Studio.

Diskografi
----------

### Album Studio

1. *Secebis Kenangan (1983) - OMRI Records*
2. *Semakin Rindu Semakin Sayang (1984) - OMRI Records*
3. *Pertanyaan Hati (1986) - WEA*
4. *Suara Hati (1988) - WEA*
5. *Perasaan (1989) - WEA*
6. *Cahaya (1992) - WEA*

### Mini Album/EP

1. *Suara Hatiku (1994) - Polygram*
2. *Impian (1995) - Polygram*

### Single

1. *Rintihan Pengorbanan (2020) - Senikita Studio*
2. *Rintihan Pengorbanan (Radio Version) (2021) - Senikita Studio*

### (ALBUM STUDIO)

#### *Secebis Kenangan (OMRY/1983)*

1. *Secebis Kenangan*
2. *Joget Belahan Jiwa*
3. *Teruna Pilihan*
4. *Tak Siapa Yang Tahu*
5. *Pantun Berkawan*
6. *Cemburu Tanda Sayang*
7. *Ku Rindu Kan Mu*
8. *Derita Seorang Insan*
9. *Manis Dibibir Saja*
10. *Keindahan Rasa*

#### *Semakin Rindu Semakin Sayang (OMRY/1984)*

1. *Kaulah Teman Kaulah Kekasih* *(duet bersama Hail Amir)*
2. *Semakin Rindu Semakin Sayang*
3. *Jejaka Penggoda*
4. *Janganku Di Rayu*
5. *Bila Kau Curah Janjimu*
6. *Gelora Cinta* *(duet bersama Hail Amir)*
7. *Tangisan Kasih*
8. *Janjimu Janjiku*
9. *Belaianmu*
10. *Cinta Semalam*

#### *Pertanyaan Hati (WEA/1986)*

1. *Jejaka Perasan (Lagu Tema Filem "Jejaka Perasan")*
2. *Permintaan*
3. *Semakin Rindu Semakin Sayang II*
4. *Maafkanku Sayang*
5. *Ke Mana Lagi*
6. *Hakikatnya (Begitulah)*
7. *Penyesalan (Lagu Tema Filem "Jejaka Perasan")*
8. *Duka Pun Berlalu*
9. *Tiada Kesangsian*
10. *Pertanyaan Hati*

#### *Suara Hati (WEA/1988)*

* 

1. *Berpaut Di Dahan Cinta*
2. *Kita Insan Biasa (duet bersama Jay Jay)*
3. *Masih Adakah*
4. *Di Amok Cinta*
5. *Roda Kehidupan*
6. *Sangsi*
7. *Rintik Hujan Di Kelopak Mawar*
8. *Mencari Cinta Abadi*
9. *Bila Loceng Berbunyi*
10. *Perjuangan Hati*

#### *Perasaan (WEA/1989)*

* 

1. *Perhitungan Terakhir*
2. *Hitam Putih Cinta*
3. *Harmoni Cinta*
4. *Tarian Kehidupan*
5. *Hanya Padamu*
6. *Ke Sangkar Bahagia*
7. *Peralihan Zaman (duet bersama Jay Jay)*
8. *Asmara*
9. *Radio*
10. *Karang Di Lautan Sepi*

#### *Cahaya (WEA/1992)*

* 

1. *Lukisan Hati*
2. *Cinta Di Taman Larangan*
3. *Di Sini Cinta Berlabuh*
4. *Walau Berjauhan*
5. *Di atas Kertas Ini*
6. *Pesan Rindu Terakhir*
7. *Penantian*
8. *Tarian Cinta*
9. *Penggoda Di Awan Biru*
10. *Inilah Kita*

  

**(MINI ALBUM/EP)**

***Suara Hatiku (Polygram/1994)***

1. *Di Atas Kilauan Cintamu*
2. *Kita Insan Biasa*
3. *Kembali*
4. *Semakin Rindu Semakin Sayang*
5. *Secebis Kenangan*

  

***Impian (Polygram/1995)***

* 

1. *Lapisan Mimpi*
2. *Dunia Milik Kita*
3. *Esok Yang Tak Jelma*
4. *Bunga Sakura*
5. *Kita Serupa*

### Lagu-lagu lain

*Senandung Hari Raya Untukmu* (1989) dari album Gema Hari Raya - WEA

### Album Kompilasi

*Selekta Emas - Nostalgia (1994) - WEA*

*Antara Dua (1995) - Polygram*

**Koleksi 20 Lagu-Lagu Hits Jay Jay & Dayangku Intan (2007)** - WEA

*Nostalgia Abadi - Khazanah Muzik Berzaman, Dulu Kini Selamanya (2008) - Warner*

*29 lagu-lagu Hit Sepanjang Masa MEMORI HIT Dayangku Intan (2009) - Warner*

*SIRI MAMPU MILIKI Koleksi Lagu-lagu Terbaik Dayangku Intan (2014) - Warner*

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1986 | *Ali Setan 2* | Tipah (Latifah) | Menggantikan pelakon asal Sheila Majid |
|

Syarikat rakaman
----------------

**1982 - 1984: Omry Records (Omry Musical Industries Sdn. Bhd.)**

**1985 - 1992: WEA Records Sdn. Bhd (kini Warner Music (Malaysia) Sdn. Bhd.)** 

**1993 - 1995: Polygram Records Sdn. Bhd.**

**2020 - 2023: Senikita Studio**

Rujukan
-------

1. ↑  "Dayangku Intan 'lawan' Azalina di Pengerang". *Sinar Harian*. 19 April 2013. Dicapai pada 20 April 2013."Dayangku Intan 'lawan' Azalina di Pengerang #SHKolumnis"
2. ↑  "Wanita Keadilan". Diarkibkan daripada yang asal pada 2013-05-24. Dicapai pada 2013-06-05.
3. ↑  ‘Rintihan Pengorbanan’ Dayangku Intan Penyanyi senior Dayangku Intan menyingkap erti di sebalik lagu terbarunya ‘Rintihan Pengorbanan.' - Getaran
4. ↑  video persembahan muzik di Seni Kita, Ampang Jaya
5. ↑  "salinan arkib". Diarkibkan daripada yang asal pada 2013-05-24. Dicapai pada 2013-06-05.

Pautan luar
-----------

* Dayangku Intan di Pangkalan Data Filem Internet (IMDb)